***Vestjydsk jagthornsblæserlaug***.

***Oldermanden*** Stendis 26-2-2013

Den 11 februar sov vores laugsbroder og æresmedlem Aksel Feldborg ind.

Aksel var medstifter af lauget og fungerede i en periode som gildemester, vi som kendte Aksel kan huske ham som en hyggelig laugsbroder, Aksel var kreativ når det gjaldt at fremstille noget i træ, når man kommer rundt på jagt vil man stadig kunne støde på Aksels tejne/ madkasser som kan gøre enhver jæger misundelig.

Vores laugskasse var og så Aksels fortjeneste, ligeledes vores kasse som indbringer penge ved vores samlinger.

***Jeg vil gerne at vi på værdig vis lader blæse last post og minder ham med et minuts stilhed. Ære være Aksels minde.***

Velkommen til jer nye laugsbrødre og søstre Torben, Steffen, Mette og Charlotte. I er nu optaget og dermed fuldgyldige brødre og søstre i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve jer ind i ånden og tonen i lauget”. I har i løbet af efteråret og ind til nu været under Jørgen lind – Anders og Ulrichs beskyttende vinger og i skal nu vise jeres kunnen ved de kommende duelighedsprøver.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden***

***i Lauget forpligtet sig til at overholde de bestemmelser, der er nedfældet i vor Laugsskrå.***

.

I vor Laugsskrå er Laugets formål nedfældet. Det lyder således.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger. Det i sig selv er en udfordring idet lauget snart har eksisteret i 23år. Vores blæseværdige kunnen er derfor også forskellig, om vi har fundet de vise sten ved jeg ikke, men vi har lyttet til vores laugsbrødre og besluttet at dele blæsningen om onsdagen indtil vi når sommerferien.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2012 afholdt i Nibe.***

Vi mødte som sædvanlig talstærkt op, både solo og grupper. Det blev både til bronze, sølv og guld mærker både i solo og gruppe. Som noget nyt deltog der også blæsere fra Skive så det kan da være at vi får konkurrence på et tidspunkt. Vi fik vores pokaler med hjem både i solo og gruppe tillykke med det. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2012 Mommark.***

En blæsende og kold dag i det sydlige, vi stillede op både i gruppe og solo Peter fik en første plads i sin klasse, Ulrich en anden plads, Lisbeth en tredjeplads, Michael måtte sande at spille i mesterklassen ikke er så nemt, så han måtte rykke en klasse ned. Gruppen fik en flot femte plads og forblev i mesterrækken, godt gået både i solo og gruppe.

***Sommer afslutning.***

En hyggelig aften som det plejer, pigerne fik købt blomster og herefter var der oplevelses tur med diverse opgaver, i mellemtiden blev vi andre tilbage for at gøre grillen klar så folk kunne grille deres medbragte mad.

**Vildt tilberedning**.

En rigtig hyggelig dag med god opbagning, gildemesteren havde igen fremskaffet en masse gode råvarer, således vi kunne fremtrylle en middag der kunne gøre enhver kok misundelig, en dag vi ser frem til.

***Venø fasan jagt.***

Igen i år havde vi bestilt en fasanjagt, vi mødte op med store forventninger og godt humør, vejret var udmærket selv om det havde blæst en hel pelikan dagen før vi startede op som vi plejede men hvor var fasanerne? de var ligesom” blæst væk” selv Hans Peter var forundret dagens udbytte blev 13stk. Men bortset fra det lille udbytte havde vi en pragtfuld dag, vi må håbe det bliver bedre hvis vi bestiller en ny jagt igen.

***Skriverkarl***

Når man går ind på vores hjemmeside, så kan man se du gør et kæmpe arbejde, galleri – kalender-noder m.m. du bruger mange timer på at opdatere det hele således at vi til enhver tid kan se hvad der sker i Lauget. En stor tak til dig Poul.

***Gildemester.***

Igen i år formåede du at fremtrylle opskrifter til vores vildt tilberedning, vi fik tilberedt en suppe til forret – krondyr bøf til hovedret og æblekage til efterret.

Brygmester.

Vi ser altid frem til at smage dine drikke, og om vores hals og maver kan klare mosten. Jeg må sige at du sommetider udfordrer din oldermands mave jeg husker specielt din hvidløgssnaps den fik du ikke meget ros for af olderfruen da undertegne skulle i seng, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen.

**Spillemester.**

Endnu et år er gået, du er med til at præge lauget, dit humør og gå på mod fører lauget frem og højner vores spille kundskaber, og selv om vi syntes at nogle af stykkerne virker umulige at blæse så bliver de alligevel til musik under din vejledning. Peter du skal have tak for dit store arbejde.

***Kassemester.***

Anders du passer på vores laugskasse som det sig hør og bør for en kassemester, og stiller spørgsmål når vi gerne vil bruge penge. I år har vi investeret i nye jakker som vi bruger når vi skal repræsentere lauget, så du har lagt penge ud men de kommer jo nok ind igen .

***Gade – Leif og Jørgen***

I har indvilget i at stå for lidt ”hygge blæsning ” og gode historier med mere til de blæsere der bare vil hygge sig det er vi glade for og håber, at I vil forsætte så længe vi træner til fm. og regions mesterskaber. Det vil vi gerne påskynde med en fl. Vin til jer hver.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 års jubilarer.*

Her efter vil jeg gerne se vore 10 års jubilarer.

***Helle Lauritsen***

***Max Frederiksen***

***Rene Frederiksen***

Hermed er beretningen slut. Har nogen noteret sig ting, der ønskes nærmere belyst, kan dette ske, når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende ars program.

**Om valghandling står der i vores lavsskrå**

**Valget styres af oldermanden, der alene fastsætter bestemmelser for valghandlingen.**

**Dog skal enhver afstemning være åben ved håndsoprækning og ingen skjælm skal dølge sin mening.**

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg til alle poster.

Tak til laugsstyrelsen for det år der er gået og den indsats i yder.

***Herefter almindelig debat***

***Oldermand***

***Keld Nielsen***